[{"text_idx": "#000001", "text": "Kui sinu jaoks oluline inimene, lemmikloom vo\u0303i kas vo\u0303i potilill on haige, annad sa ilmselt endast parima, et esmalt mo\u0303ista, mis on kannatuse po\u0303hjus, ja seeja\u0308rel leida vo\u0303imalus ravimiseks. Meie planeedi asukate heaolu a\u0308hvardab o\u0303hus olev liigne CO2."}, {"text_idx": "#000002", "text": "Ka\u0308es on kaheku\u0308mnendad ja la\u0308heneb mitmete kliimauuringute ennustatav kolmeku\u0308mnendates saabuv nn tagasipo\u0308o\u0308rdumatu punkt, kus maailma keskmise temperatuuri to\u0303us kahe kraadi vo\u0303rra muutub va\u0308ltimatuks. Ehk meil ei ole parima tahtmise juures enam vo\u0303imalik olukorda rahulikult vo\u0303tta, aga pole ka veel aeg alla anda. Isegi kui tunned, et sul ei ole va\u0308ikse ku\u0308bemekesena siin 7,7 miljardi hulgas ma\u0308rgatavat mo\u0303ju, ei ole see mingi vabandus reostusele kaasaaitamiseks. Seega, siin on sulle u\u0308ks uue aasta motivatsioonikiri sellest, kuidas panna ta\u0308hele ja va\u0308hendada veidi oma panust maailma ha\u0308vingusse."}, {"text_idx": "#000003", "text": "Maailm on u\u0308mmarguselt 4,5 miljardit aastat vana ja kuskil miljard aastat sai ta eksisteerida u\u0308sna stressivabalt, enne kui hakkas tekkima esimene elu. Suurema sebimise to\u0303id dinosaurused 240 miljonit ja Homo sapiens ko\u0303igest 200 000 aastat tagasi. Aja jooksul loksutas maakera paika imetajate ja teiste elusorganismide jaoks sobiliku su\u0308sinikuringe: taimed loovad ennast pa\u0308ikese abiga o\u0303hus olevast su\u0308sinikdioksiidist, saavad kellegi toiduks, see keegi saab omakorda kellegi teise toiduks, kuni toiduahela lo\u0303pus olev loom ja u\u0308ldse ko\u0303ik organismid mingil hetkel surevad, ko\u0303dunevad ning paiskavad o\u0303hku su\u0308sinikdioksiidi. Ja ko\u0303ik algab otsast peale. See on loomulik, roheline su\u0308sinikuringe."}, {"text_idx": "#000009", "text": "Transpordi puhul on keskmine inimese kohta ilmselt ko\u0303ige halvemini arvestatav \u2013 on neid, kes liiguvad vaid u\u0308histranspordi ja jalgrattaga, ning ka neid, kes la\u0308bivad iga pa\u0308ev oma maasturiga u\u0308ksi mitusada kilomeetrit. Keskmine CO2 heitkogus on aga inimese kohta aastas kaks tonni. Ilmselgelt oleks lihtne lahendus paigal pu\u0308sida ja kogu jalaja\u0308lg oleks transpordi vallas nullitud, kuid see on vo\u0303imatu \u2013 inimene peab liikuma ja na\u0308gema seda maailma, mis abi vajab. Ent siiski, vo\u0303imaluse korral kasuta auto asemel u\u0308histransporti, lennuki asemel so\u0303ida Euroopas rongiga, saades nii rohkem osa kohalikust loodusmaastikust. Kui pead siiski lendama, vaata enne lehel atmosfair.de lennufirmade indeksit ja vo\u0303imalusel kompenseeri oma lennu negatiivne mo\u0303ju."}, {"text_idx": "#000010", "text": "Minu u\u0308ks peamine sihtkoht Euroopas on endine kodukant Berliin. Arvutasin, et selle ligi 300 kg CO2 koguse hu\u0308vitamiseks saan nt toetada lehel erinevaid projekte 2,5 kuni 16 \u20ac va\u0308a\u0308rtuses."}, {"text_idx": "#000011", "text": "Viimane kategooria on asjad: mo\u0308o\u0308bel, riided, kodukaubad, vidinad, raamatud, nutiseadmed, mille tarbimine tekitab kaks tonni heitgaase. Juba oma vaimse tervise nimel saaks siin vabalt kolmveerandi arvelt kokku hoida. Arvestades, kui palju asju on maailmas toodetud, on to\u0303ena\u0308osus leida just see, mida sul on vaja, (va\u0308he) kasutatud kujul va\u0308ga suur. Samuti saad olemasolevaid asju kerge vaeva ja materjalikuluga va\u0308rskendada. Mo\u0303tle va\u0308ga hoolega, mida sul elus pa\u0308riselt vaja on, kuidas see mo\u0303jutab keskkonda ja \u2013 mis va\u0308hemalt sama ta\u0308htis\u2013 sinu tegelikku heaolu."}, {"text_idx": "#000012", "text": "Kui ra\u0308a\u0308kida vaimsest tervisest, siis aina kasvav su\u0308siniku jalaja\u0308lg kaasneb interneti kasutamisega. Internet tekitab maailmas aastas kokku 609 miljonit tonni CO2 (sama palju kui kogu maailma tsiviillennud). U\u0308ks imepisike e-kiri po\u0303hjustab 0,3 grammi heitgaase, suurema manusega kasvab see number kuni 50 grammini. U\u0308hel u\u0308sna vaiksel na\u0308dalal lugesin kokku, et saatsin ja sain kokku 50 e-kirja, kuskil veerand neist manustega. See teeb aastas va\u0308hemalt 30 kilo su\u0308sihappegaasi. Arvestades, et olen pidanud tegema selle kirjutise jaoks pa\u0308ris mitmeid otsinguid, ei taha ma tegelikult u\u0308ldse mainida, et iga Google\u2019i otsing paiskab taas o\u0303hku 0,2 grammi CO2. Lisaks ko\u0303ik need ebavajalikud pildid, GIFid ja meemid, mida me iga pa\u0308ev u\u0308ksteisele saadame ja pilves sa\u0308ilitame. Kindlasti saaks hakkama veidi va\u0308hemaga ja kasutada Google\u2019i asemel nt Ecosiat, mis iga sinu otsingu eest puid istutab."}, {"text_idx": "#000013", "text": "Muidugi ei ole CO2 ainuke keskkonnaprobleemide po\u0303hjus, kuid informatsiooniga u\u0308lekoormatud maailmas on vahest mo\u0303istlik alustada suure pildi kokkupanemist u\u0308hest asjast korraga. Pakun sulle va\u0308lja uue aasta eesma\u0308rgi: ees on 52 na\u0308dalat, et koguda teadmisi, teha informeeritud otsuseid, vo\u0303tta vastu uusi va\u0308ljakutseid ja leida vo\u0303imalusi oma su\u0308siniku jalaja\u0308lje va\u0308hendamiseks, et saaksime u\u0308heskoos lootusrikkalt tulevikule vastu minna. Ja muidugi u\u0308ritan ka ise sulle ja\u0308tkuvalt iga kuu sellel teel toeks olla."}, {"text_idx": "#000018", "text": "Keskkonnakolumn: Ilutulestik \u2013 sa\u0308delus, metallitolm ja hirmunud loomad"}]